R A T I 0. 189 



intus est , spiritus hie coelestis superet , quae extra nos est , materiam 

 illam terrenam. Sic, quo magis premimur extrinsecus, eo vehementius 

 inolimur intus, quo propiores videmur servituti et excidio, eo certiores 

 sumus de libertate et vita. Qui enim in nobis est, Dei spiritus, omni, 

 qui circa nos est, mundo, longe est longeque superior. 



Fortasse aliquis hinc conjiciat , ad felicius excolendura literarum studium 

 hanc , me judice , ducere viam , ut impedimenta objiciantur hominibus 

 quam plurima; nam quo infaustiora videantur tempora et loca, eo vehe- 

 mentius vim suam exserere hominem liberum , tempori et loco non ad- 

 strictum. Contrarium equidem judico. Felicem praedico aetatem nostram , 

 quae pace longe majore gaudet , quam antea , ac quiete , Musis arnica ; 

 felicem praedico sortem nostram , Academiae Groninganae doctorum et 

 discipulorum , qui jam diu fruebamur civium nostrorum favore et studio , 

 ac nunc convenimus in hunc locum , monumentum humanitatis et cultus 

 veri , qui civibus nostris est , splendidum et perenne. 



Nam talia tempora et loca multum ad felix literarum studium conferre , 

 cum historia docet, turn ipsa rei ratio. 



Quinque fere recensentur in generis humani historia aetates, quibus longe 

 magis quam aliis , literas floruisse , apud omnes constat : PERICLIS dico 

 aetatem Athenis, AUGUSTI Romae, Chalipharum magnorum in Asia et 

 Hispania , MEDICEORUM Florentiae , LTJDOVICI XIV in Francia. Cur vero 

 turn tanta ibi fuit literarum laete excultarum lux , ut si cum illo lumine 

 compares generis humani tempora reliqua, haec tenebricosa videantur? Liquet. 



Atheniensibus , quum fortiter et fauste cum Persis pugnavissent , PERICLIS 

 aetate aderat fere quies et dulcis rerum maximarum gestarum memoria et 

 conscientia ; aderat artium et literarum honos , a liberatoribus et liberis 

 civibus munifica manu ac benevolo ore profusus. Igitur hac aetate et hoc 

 loco tanta erat virorum doctrina, literis, arte, excellentium copia, ut unius 

 saeculi spatio una Athenarum urbs omnium totius Graeciae temporum 

 laudem non aequasse , sed longe superasse , omnibus constet. 



Simile quid accidit AUGUSTO auctore Romae. Bellis iisque gravissimis, 



